**Ministru kabineta noteikumu projekta „Grozījumi Ministru kabineta 2005.gada 19.jūlija noteikumos Nr.532 „Noteikumi par rūpniecisko avāriju riska novērtēšanas kārtību un riska samazināšanas pasākumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījumi Ministru kabineta 2005.gada 19.jūlija noteikumos Nr.532 „Noteikumi par rūpniecisko avāriju riska novērtēšanas kārtību un riska samazināšanas pasākumiem”” (turpmāk – noteikumu projekts) izstrādāts, lai pārņemtu atsevišķu Eiropas Parlamenta un Padomes direktīvas 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK (turpmāk – direktīva 2012/18/ES) normu attiecībā uz mazuta iekļaušanu konkrētu bīstamo vielu sarakstā. Prasība jāpārņem līdz 2014.gada 14.februārim. |
|  2. | Pašreizējā situācija un problēmas | Pašlaik spēkā esošajos Ministru kabineta 2005.gada 19.jūlija noteikumu Nr.532 „Noteikumi par rūpniecisko avāriju riska novērtēšanas kārtību un riska samazināšanas pasākumiem” (turpmāk – noteikumi Nr.532) 1.pielikuma 1.tabulā, kurā noteikti kvalificējošie daudzumi bīstamām vielām un bīstamo vielu grupām, nav atsevišķi pie naftas produktiem izdalīts mazuts, kā to paredz direktīva 2012/18/ES. |
|  3. | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Noteikumu projekts izstrādāts, lai pārņemtu direktīvas 2012/18/ES prasību papildināt ar mazutu konkrētu bīstamo vielu sarakstu, kurā noteikti kvalificējošie vielu daudzumi no kāda atbildīgai personai nepieciešams izstrādāt rūpniecisko avāriju novēršanas programmu vai drošības pārskatu. Noteikumos Nr.532 veikti arī vairāki precizējoši grozījumi, t.i.,:- precizēts likuma nosaukums, uz kura pamata izdoti noteikumi Nr.532;- noteikts, ka atbildīgā persona veic visus nepieciešamos rūpniecisko avāriju riska samazināšanas pasākumus, nevis tikai tos, kas noteikti noteikumos Nr.532;- paredzēts, ka rūpniecisko avāriju novēršanas programmā tiek norādīta arī darbinieku kvalifikācija;- svītrots punkts ar atsauci uz nacionāla līmeņa teritorijas plānojumu, ņemot vērā, ka Teritorijas attīstības plānošanas likums tādu vairāk neparedz;- papildināts, ka teritorijas plānojumā, plāno drošu attālumu starp objektu un galvenajiem transporta ceļiem;- paredzēts, ka atbildīgā persona nodrošina ārpusobjekta civilās aizsardzības plāna sabiedrisko apspriešanu;- noteikti pārejas noteikumi objektiem, kas veic darbības ar mazutu. |
|  5. | Projekta izstrādē iesaistītās institūcijas | Vides pārraudzības valsts birojs. |
|  6. | Iemesli, kādēļ netika nodrošināta sabiedrības līdzdalība | Nav attiecināms. |
|  7. | Cita informācija | Direktīva 2012/18/ES pilnā apmērā tiks pārņemta līdz 2015.gada 1.jūnijam, izstrādājot jaunus Ministru kabineta noteikumus. |

|  |
| --- |
|  II. Tiesību akta projekta ietekme uz sabiedrību |
|  1. | Sabiedrības mērķgrupa | Uzņēmēji, kuru ražotnē atrodas vai var atrasties bīstamas ķīmiskas vielas un maisījumi noteikumu Nr.532 1.pielikumā norādītajos kvalificējošajos daudzumos.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Nav attiecināms. |
|  3. | Tiesiskā regulējuma finansiālā ietekme | Nav attiecināms. |
|  4. | Tiesiskā regulējuma nefinansiālā ietekme | Nav attiecināms. |
|  5. | Administratīvās procedūras raksturojums | Nav attiecināms. |
|  6. | Administratīvo izmaksu monetārs novērtējums | Nav attiecināms. |
|  7. | Cita informācija |  Nav. |

**Anotācijas III un IV sadaļa – projekts šīs jomas neskar.**

|  |
| --- |
|  V. Tiesību akta projekta atbilstība Latvijas Republikas starptautiskajām saistībām |
|  1. | Saistības pret Eiropas Savienību | Eiropas Parlamenta un Padomes 2012.gada 4.jūlija Direktīva 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK;Padomes 1996.gada 9.decembra Direktīva 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas. |
|  2. | Citas starptautiskās saistības |  Nav attiecināms. |
|  3. | Cita informācija |  Nav. |

|  |
| --- |
|  1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012.gada 4.jūlija Direktīva 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK (Oficiālais Vēstnesis 24.07.2012. L197);Padomes 1996.gada 9.decembra Direktīva 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas (Oficiālais Vēstnesis 14.01.1997. L10). |
|    |
| A | B | C | D |
| Direktīvas 96/82/EK5.panta 1.punkts  | Noteikumu projekta 2.punkts | Pilnībā pārņemta | Nav attiecināms |
| Direktīvas 96/82/EK12.panta 1.punkts | Noteikumu projekta 5.punkts | Pilnībā pārņemta | Nav attiecināms |
| Direktīvas 96/82/EK11.panta 3.punkts | Noteikumu projekta 6.punkts | Pilnībā pārņemta | Nav attiecināms |
| Direktīvas 2012/18/ES 30.pants  | Noteikumu projekta 9.punkts | Pilnībā pārņemta | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija |  |

**Anotācijas V sadaļas 2.tabula – projekts šo jomu neskar.**

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. | Sabiedrības informēšana par projekta izstrādes uzsākšanu | Komentāru sniegšanai noteikumu projekts ievietots Vides aizsardzības un reģionālās attīstības ministrijas tīmekļa vietnē [www.varam.gov.lv](http://www.varam.gov.lv), sadaļā Normatīvo aktu projekti vides aizsardzības jomā. |
|  2. | Sabiedrības līdzdalība projekta izstrādē | Nav attiecināms. |
|  3. | Sabiedrības līdzdalības rezultāti | Nav attiecināms. |
|  4. | Saeimas un ekspertu līdzdalība | Nav attiecināms. |
|  5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Vides aizsardzības un reģionālās attīstības ministrija, Vides pārraudzības valsts birojs. |
|  2. | Projekta izpildes ietekme uz pārvaldes funkcijām | Nav attiecināms. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu izpildei nav nepieciešams radīt jaunas institūcijas. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu izpildei nav nepieciešams likvidēt esošās institūcijas. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu izpildei nav nepieciešams reorganizēt esošās institūcijas. |
|  6. | Cita informācija | Nav. |

**Iesniedzējs:**

Vides aizsardzības un

reģionālās attīstības ministra vietā -

ekonomikas ministrs D.Pavļuts

**Vīza:**

valsts sekretārs A.Antonovs

10.01.2014 15:27

844

D.Jirgensone

Dagnija.Jirgensone@varam.gov.lv